Document ID: /roh_data/filtered/fineweb-2-filterrobots_roh.jsonl.gz/54471

L'onn nov vegn ad esser per la gronda part dals umans in sigl en l'aua fraida – per blers millis dentant è quai propi il cas: Ellas ed els beneventan l'onn nov cun in sigl en l'aua u schizunt cun ina nudada.
Per il pli è da chattar quest usit en l'emisfera dal nord da la terra u là, nua ch'i dà tradiziuns europeicas sco per exempel en l'Africa dal Sid u en l'Australia.
Pertge fan ins quai insumma?
Nudar en l'aua fraida duai far vegnir pli sanadaivel, purtar sanadad en l'onn nov, servir sco preparaziun al sport, gidar per arder calorias o far svanir promils suenter ils dis da festa, esser ina tradiziun pli lucca suenter ils dis festivs e steris, vegnir fatg en onur da festas religiusa u simplamain far spass.
Sche Vus avais uss er gust ...
Il sigl en l'aua fraida n'è nagut per ils buglialatgs: Igl è da s'endisar ordavant a las temperaturas quasi arcticas da l'aua, proteger mauns e pes, guardar dad esser en cumpagnia e betg sulet e cun avantatg betg star dapli che 5 minutas en l'aua.
Idealmain prepar'ins gia avant vestgadira chauda per suenter il bogn – u ins fa sco quels da Schweningen en ils Pajais Bass: Quels survegnan suenter il bogn fraid ina schuppa dad arveglia chauda.